San Pedras (Koahuila)

San Pedras (), oficialiai San Pedro de las Kolonijasas (San Pedro de las Colonias) – miestas šiaurės rytų Meksikoje, Koahuilos valstijoje, 50 km į šiaurės rytus nuo Toreono, prie Nasaso upės žemupio protakų, šalia Mairano lagūnos. Savivaldybės centras. Praeina Toreono–Monklovos plentas ir Monterėjaus–Toreono geležinkelis. Apylinkėse (vadinamame La Lagunos regionu) auginama medvilnė, javai (daugiausia kviečiai), vynuogės, vaisiai ir daržovės, plėtojama paukštininkystė. Tekstilės (medvilnės), maisto (malimo, aliejaus), odos pramonė. Veikia technologijų institutas.

 Šaltiniai 

Kategorija:Meksikos miestai